må jeg benytte min afdøde fars bil?
din fars bilforsikring dækker enhver, der lovligt benytter bilen med forsikringstagerens tilladelse. da forsikringstageren, din far, er død, bør tilladelsen ske via skifteretten, indtil boet er opgjort.

  
forsikringsselskabet vil altid betale erstatning til en evt. skadelidte, hvis du påkører en anden bil eller person. men du risikerer at blive mødt med et krav om tilbagebetaling fra din fars forsikringsselskab, hvis kørslen ikke er sket lovligt.

  
derfor er mit bedste råd, at du taler med bobestyreren og din fars forsikringsselskab, før du bruger bilen.

  
hvis du arver bilen, skal du huske at få om registreret bilen inden tre uger.

